Á mörgum stöðum erlendis eru búðir sem selja vörur án umbúða . Vörur í slíkum búðum eru þá gjarnan , pasta , krydd , fræ , te & kaffi , morgunkorn eða aðrar þurrvörur sem eyðileggjast ekki svo greiðlega . Eins eru margar búðir með olíur , vín , mjólk , hreinsivörur eða pestó sem hægt er að kaupa umbúðalaust og fylla skal á í sín eigin ílát . Svo ekki sé talað um alla þá matarmarkaði sem til eru í helstu borgum og bæjum erlendis með kjöt & fisk , ávexti & grænmeti eða blóm . Í þessum borgum er ekkert annað í stöðunni en að skella sér í leiðangur . Stökkva upp í strætó eða hjóla af stað . Grípa með sér taupoka , nokkrar glerkrukkur , kryddstauk og flösku fyrir rauðvínið . Fylla á gráfíkju - og salthnetubirgðirnar fyrir helgina , bæta á olíuna í eldhúsinu , setja aftur saffran í staukinn og grípa nokkur fallega rauð epli til að hafa á eldhúsbekknum . Muna eftir auka taupoka fyrir þvottaefnið og sjampóið , því betra er að hafa hreinsiefnin sér í poka . Blómin ! Maður lifandi ekki gleyma túlípönunum . Við heimkomu ertu temmilega tilbúin í helgina . Þarft svo ekki að setja eina einustu örðu af umbúðum í flokkunarhólfið þitt . Þetta er í alvöru hægt á sumum stöðum í heiminum . Það eru meira að segja til smáforrit úti í þessum stóra heimi til þess að auðvelda fólki leit sína af svona búðum . Auðvitað er þetta ekki allra en margir vilja hafa val um slíkan lífstíl . Að geta keypti inn fyrir heimilið án þess að horfa upp á metnaðarfulla flokkunarkerfið þitt , tútna út af pappa og plasti á einni viku . Lóur hafa velt því upp að opna svona búð . Mögulega munum við slá til á næstu mánuðum eða árum . Þangað til langar okkur mjög gjarnan að opna augu annarra fyrir þessum möguleika . Því um leið og þetta er hægt á fleiri stöðum þá verður minna rusl á Íslandi . Þessu fallega , hreina og græna landi okkar . Við vitum til þess að það hafi verið svona búð á Íslandi . Kannski var hún aðeins á undan sinni samtíð . Kannski ekki nógu vel auglýst . Jafnvel ekki nógu vel staðsett . Óheppilegt . Við vitum ekki til þess að þessi búð sé ennþá starfandi . En þetta þarf að vera aðgengilegt , auðvelt og auðvitað smart . Þetta verður líka að verða dáldið kúl . Íslendingar stökkva ekkert endilega af stað nema þeir viti að það sé dálítið inn . Svolítið smart . Það vill enginn vera tabú í þessu litla samfélagi okkar . Flest okkar förum í Bónus , Hagkaup , Krónuna , Nettó , jafnvel Nóatún , Víði eða Krambúðina til þess að versla . Hver þessara stórlaxa ætlar að vera fyrstur til þess að bjóða upp á þetta ? Ég skal persónulega bjóða fram aðstoð mína til þess að skipuleggja þetta með þeim . Samstarf við Lóur . Bara hafa samband ! Þó það sé ekki boðið upp á nema nokkrar vörur í þessari búð og aðrar vörur í hinni . Hvissbammbúmm – eftir smá tíma væri hægt að bjóða íslenskri þjóð uppá minna rusl .